《天马引》
宋代·吴泳

陇西之野龙驹骧，追风胁月坤为裳。伫云亭亭广颡直，夹镜炯炯双瞳光。

饭以玉山禾，饮以瑶池浆。自成骨格异赭白，活出神采遗玄黄。

三千牝，十二闲，俛视但觉皮毛凡。饮江曾濡六辔湿，致远又逐双旌扬。

牧则在坰野，贡则归天潢。写图仍上穆天子，跛蹩但笑群抵羊。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。